**ELŐTERJESZTÉS**

**Tiszavasvári Város Önkormányzata**

**Képviselő-testületének**

**2023. október 26-án tartandó rendkívüli ülésére**

Az előterjesztés tárgya: „Infrastrukturális fejlesztések megvalósítása Tiszavasváriban” című támogatásból a Kabay János u. 23. szám alatti épület felújítása tárgyban lefolytatott közbeszerzési eljárás lezárása

Melléklet: Bontási jegyzőkönyv, Bírálóbizottsági jkv.

Az előterjesztés előadója: Szőke Zoltán polgármester

Az előterjesztés témafelelőse: Kovács Edina köztisztviselő

Az előterjesztés ügyiratszáma: TPH/585-271/2023

Az előterjesztést véleményező bizottságok a hatáskör megjelölésével:

A rendkívüli ülés előterjesztését Bizottságok nem tárgyalják.

Az ülésre meghívni javasolt szervek, személyek:

|  |  |
| --- | --- |
|  |  |
|  |  |
|  |  |

Egyéb megjegyzés: -

Tiszavasvári, 2023. október 26.

Kovács Edina

témafelelős

**Tiszavasvári Város Polgármesterétől**

4440 Tiszavasvári, Városháza tér 4. sz.

Tel.: 42/520-500 Fax.: 42/275–000 E–mail: tvonkph@tiszavasvari.hu

Témafelelős: Kovács Edina

**ELŐTERJESZTÉS**

**- a Képviselő-testülethez -**

**„Infrastrukturális fejlesztések megvalósítása Tiszavasváriban” című**

**támogatásból a Kabay János u. 23. szám alatti épület felújítása tárgyban**

**lefolytatott közbeszerzési eljárás lezárásáról**

Tisztelt Képviselő-testület!

Az „Infrastrukturális fejlesztések megvalósítása Tiszavasváriban” című BMÖGF/587-1/2021 iktatószámú Támogatói Okirattal nyújtott támogatásból a Kabay János u. 23. szám alatti épület felújítása érdekében 272/2023. (X.16.) Kt. határozattal elfogadásra került a közbeszerzési eljárás megindítása (ajánlattételi felhívás, közbeszerzési ajánlattételi dokumentációt, szerződés-tervezet), amely a közbeszerzésekről szóló 2015. évi CXLIII. törvény (továbbiakban: Kbt.) 115. §-a szerinti eljárásként került kiírásra. Az ajánlattételi határidőig, 2023. október 25. 10:00 óra 2 db árajánlat érkezett be. Az ajánlatok megvizsgálásra kerültek, és megállapítható, hogy a beérkező árajánlatok nem megfelelően kerültek benyújtásra, így javaslom a közbeszerzést eredménytelenné nyilvánítani.

Megkérem a Tisztelt Képviselő-testületet, hogy a közbeszerzési eljárás lezárásáról – a határozat-tervezetben foglaltaknak megfelelően - szíveskedjen döntést hozni.

Tiszavasvári, 2023. október 26.

**Szőke Zoltán**

**polgármester**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ TESTÜLETÉNEK**

**……/2023. (X.26.) Kt. számú**

**határozata**

**„Infrastrukturális fejlesztések megvalósítása Tiszavasváriban” című**

**támogatásból a Kabay János u. 23. szám alatti épület felújítása tárgyban**

**lefolytatott közbeszerzési eljárás lezárásáról**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 13. § (1) bekezdés 1. pontjában foglalt feladatkörében eljárva az előterjesztést megtárgyalta, és az alábbi határozatot hozza:

1. Elfogadva a Bírálóbizottság döntési javaslatát **a „Kabay János u. 23. energetikai korszerűsítés” tárgyban lefolytatott közbeszerzési eljárásban** a Kbt. 73. § (1) bekezdés e) pontja alapján **érvénytelennek nyilvánítja a G-Mínusz Épületgépészeti Kft.** (3881 Abaújszántó, Szeles u. 52.) **és az** **INTERELEKTRONIK-PLUSZ Szolgáltató és Kereskedelmi Kft.** (4400 Nyíregyháza, Szarvas u.14.) **ajánlatát.**
2. **Megállapítja –** elfogadva a Bírálóbizottság döntési javaslatát **- a „Kabay János u. 23. energetikai korszerűsítés” tárgyban lefolytatott közbeszerzési eljárás eredménytelenségét** a Kbt. 75. § (1) bekezdés b) pontjára való tekintettel.
3. **Felkéri a polgármestert, hogy**

* **a döntésről tájékoztassa az Ajánlattevőket,**
* **a rövid határidőre való tekintettel a kötbér bevételből származó és fennmaradó összeg felhasználására tegye meg a szükséges lépéseket.**

**Határidő:** azonnal, esedékességkor **Felelős:** Szőke Zoltán polgármester